སྙན་རྒྱུད་ཨ་གསལ་འཕྲུལ་གྱི་ལྡེ་མིག་
བཞུགས་པ་ལགས་སྭོ། །
།ལཱན།ྒུལ༣ཡགལལེ།། ཅ །། བདག་མེད་མཁྱེན་བརྩེ་སྟོབས་དང་ལྡན་པ་
ཡི། གཤེན་ལྷ་འོད་དཀར་སྐུ་ལ་ཕྱག་འཚལ་ལོ། སྙན་རྒྱུད་ཨ་དཀར་སེམས་ཀྱི་ལྡེ་མིག་
འདི། རང་རྒྱུད་དག་པས་དགེ་སྡིག་ཤན་ཕྱེས་ནས། མི་གཡོ་ངང་ལ་བཞག་པས་ལྷ་
ཞལ་ཁུམས། ཀུན་བཟང་ཐུགས་ཀྱི་གསང་མཛོད་སྒོ་ཕྱེས་ནས། བླ་ཆེན་ཁོད་སྤུངས་
དྲན་པའི་སེམས་ལ་རྒྱུད། ཕྱི་རབས་དོན་དུ་སྙན་རྒྱུད་ཡི་གེར་བཀོད། བདག་གི་ངག་
དང་དབྱེར་མེད་གདམས་བསྐོར་འདི། ལས་དང་སྐལ་པར་ལྡན་དང་འཕྲད་ནས་ཀྱང།
ཀུན་ཀྱང་བདག་མེད་རང་དབང་ཐོབ་པར་ཤོག །ཨ་ཨཱོྃ་ཧཱུཾ། ཨཱ་ཨ་དཀར་སལེ་འོད་
ཨ་ཡཾ་ཨཱོྃ་འདུ། ཨཱོྃ་མེ་ཆུ་ས་རླུང་ནོར་བུ་རིན་པོ་ཆེ། མུ་མེད་ནམ་མཁའ་དག་པའི་ཀློང་
དུ་ཡངས། གཡུང་དྲུང་ཐིག་ལེ་འོད་ཀྱི་གསས་མཁར་ན། སེང་གེ་གླང་ཆེན་རྟ་འབྲུག་
ཁྱུང་གི་ཁྲི། ཉི་ཟླ་པདྨ་བརྩེགས་པའི་གདན་སྟེང་དུ། ཏིང་འཛིན་རྣམ་གསུམ་སྐུ་
གསུམ་འཕྲོ་འདུ་ལས། འོད་དཀར་གནས་འཛིན་ལྷ་ཡི་སྐུ་བསྐྱེད་པ།ཉིད་ཀྱི་ཆ་ལུགས་
མཉམ་བཞག་རྫོགས་པའི་སྐུ། སྐུའི་རྫུ་འཕྲུལ་ཐབས་དང་ཤེས་རབ་ལྡན། གཤེན་ལྷ་
འོད་དཀར་བདེར་གཤེགས་རྩ་བའི་ལྷ། དེ་བཞིན་ཐིག་ལེ་འོད་ཀྱི་གསས་མཁར་ནས།
ཐུགས་རྗེ་སྤྱན་གྱིས་འགྲོ་དྲུག་དོན་གཟིགས་ལ། གནས་འདིར་མདངས་དང་ཆས་ཏེ་
གཤེགས་སུ་གསོལ། གཉིས་མེད་དོན་གྱིས་བརྟན་པར་བཞུགས་སུ་གསོལ། ལུས་ངག་
49

གསུང་རབ་སྒོ་མཛོད་རིན་པོ་ཆེའི་གླེགས་བམ། 146
ཡིད་གསུམ་དྭངས་པས་ཕྱག་འཚལ་སྐྱབས། ལུས་ངག་ཡིད་ཀྱིས་སྡིག་པ་ཅི་བགྱིས་པ།
ཀུན་དུ་བཟང་པོའི་སྐུ་ལ་མཐོལ་ལོ་བཤགས། གཟུགས་སྒྲ་དྲི་རོ་རེག་རྒྱན་བོན་དང་
གཏེར། གར་སྟབས་སྒེག་མ་བྱེ་བ་ས་ཡ་འབུལ། གླུ་དབྱངས་གར་སྟབས་ཚོམ་ཚོམ་
སྟབས་བསྒྱུར་ནས། བདེར་གཤེགས་རྩ་བའི་ལྷ་ལ་མཆོད་པ་འབུལ། ཁྱེད་ཀྱི་ངང་ཚུལ་
བདག་ལ་གནས་པར་མཛོད། ཨ་ཨཱོྃ་ཧཱུཾ། ཨཱ་ཨ་དཀར་སལེ་འོད་ཨ་ཡཾ་ཨཱོྃ་འདུ། སྐུ་
གསུམ་ལྷུན་གྱིས་གྲུབ་པའི་ཀློང་ཡངས་ནས། མ་སྐྱེས་མི་སྐྱེ་རང་བཞིན་སྐྱེ་མེད་ཨ། མ་
འགག་མི་འགག་ཡེ་ཤེས་རང་ཤར་ཨ། མ་འོང་མི་འགྲོ་གཉིས་མེད་མཐའ་བྲལ་ཨ།
མེད་འོད་གསལ་སྒྲིབ་པ་མེད་པའི་ཨ། འདེགས་སྡུད་སྐུ་ལྔ་ཐིག་ལེར་འདུས་པའི་ཨ།
ཨ་ལས་ཨ་སྤྲོས་འཕྲོ་འདུ་མཆོད་པ་འདི། འོད་དཀར་གནས་འཛིན་སྐུ་ལ་མཆོད་པར་
འབུལ། ཁྱེད་ཀྱི་ངང་ཚུལ་བདག་ལ་གནས་པར་མཛོད།
ཨོཾ་གཤེན་ལྷ་འོད་དཀར་བདེར་གཤེགས་རྩ་བའི་ལྷ། སྐུ་མདོག་དཀར་གསལ་མན་
ཤེལ་འོད་ལྟར་འཚེར། ཞལ་ལྔ་ཕྱག་བཅུ་རྒྱལ་བ་འདུས་པའི་སྐུ། དཀར་སེར་དམར་
ལྗང་མཐིང་ཀ་རིགས་ཀྱི་ཞལ། སྤྱན་དྲུག་ཡུལ་དྲུག་གཟུགས་ལ་རྣམ་པར་གཟིགས།
དྲི་
སྤྱན་གསུམ་ཁམས་གསུམ་འཁོར་བའི་སྡུག་བསྔལ་གཟིགས། སྤྱན་གཅིག་སྒྲིབ་མེད་ཡེ་
ཤེས་དབྱིངས་ལ་གཟིགས། རྣམ་ཤེས་ཐིག་ལེ་ཡུལ་བརྒྱད་དབྱིངས་ལ་རོལ། བསྐལ་
པས་མི་ནུབ་མི་འགྱུར་རྒྱལ་མཚན་ཅན། སྐུ་ཡི་རྒྱུད་ཕྱུང་སྟོང་གསུམ་ཟིལ་གྱིས་
གནོན། སལེ་ལྷང་ངེ་ངང་ཚུལ་དོན་ལ་དགོངས། ཀུན་དུ་བཟང་པོ་བདེར་གཤེགས་
སྐུ་ཡི་ལྷ། གཤེན་ལྷ་འོད་དཀར་སྐུ་ལ་ཕྱག་འཚལ་བསྟོད། ཁྱེད་ཀྱི་རྫུ་འཕྲུལ་བདག་
ལ་གནས་པར་མཛོད། ཨ་ཨཱོྃ་ཧཱུཾ། ཨཱ་ཨ་དཀར་སལེ་འོད་ཨ་ཡཾ་ཨཱོྃ་འདུ། ཨ་ཨཱོྃ་ཧཱུཾ་གིས་
ཁམས་གསུམ་མྱ་ངན་སངས། ཨ་ནི་སྟོང་སྒྲ་རང་བཞིན་མེད་པའི་གསུང། དཀར་
གསལ་འོད་ཆེན་འགག་པ་མེད་པའི་དབྱངས། འདེགས་བྱེད་ལྷ་སྐུ་ཐིག་ལེར་སྡུད་
50

ཨ་གསལ་འཕྲུལ་གྱི་ལྡེ་མིག
པའི་གླུ། གསུང་གི་སྒྲ་སྒྲོག་སྟོང་གསུམ་བྱེ་བྲག་འབྱེད། སལེ་སང་ངེ་ངང་ཚུལ་དོན་
ལ་དགོངས། ཀུན་དུ་བཟང་པོ་བདེར་གཤེགས་གསུང་གི་ལྷ། གཤེན་ལྷ་འོད་དཀར་
སྐུ་ལ་ཕྱག་འཚལ་བསྟོད། ཁྱེད་ཀྱི་གསུང་དབྱངས་བདག་ལ་གནས་པར་མཛོད། ཨ་
ཨོཾ་ཧཱུཾ། ཨཱ་ཨ་དཀར་སལེ་འོད་ཨ་ཡཾ་ཨཱོྃ་འདུ། ཕྱག་བཅུ་དང་པོ་མཉམ་བཞག་ཐུགས་
ཁར་སྦྲེལ། གཡས་གཡོན་ཕྱག་གཉིས་ཉི་ཟླའི་འཁོར་ལོ་ལ། ཐབས་དང་ཤེས་རབ་
ཨ་དང་མ་ཡིས་མཚོན། གཡས་པས་རྒྱལ་མཚན་གཡུང་དྲུང་འཁོར་ལོ་འཛིན། མི་
ནུབ་མི་འགྱུར་ཆོ་འཕྲུལ་ཐོགས་པ་མེད། གཡོན་པས་མདའ་གཞུ་ཞགས་པ་ལྕགས་ཀྱུ་
འཛིན། གཉིས་མེད་ཐུགས་རྗེས་ངན་སོང་དོང་ནས་འདྲེན། ཐ་མས་ས་གནོན་འགྲོ་ལ་
སྐྱོབ་པའི་ཚུལ། རང་དག་འོད་ཆེན་ཀུན་གཞི་ཉི་མའི་ཐུགས། མ་རིག་མུན་པ་ཐམས་
ཅད་གཏན་འཇོམས་ཤིང་། སལེ་ལྷན་ནེ་ངང་ཚུལ་དོན་ལ་དགོངས། ཀུན་དུ་བཟང་
པོ་བདེར་གཤེགས་ཐུགས་ཀྱི་ལྷ། གཤེན་ལྷ་འོད་དཀར་སྐུ་ལ་ཕྱག་འཚལ་བསྟོད། ཁྱེད་
ཀྱི་ཆོ་འཕྲུལ་བདག་ལ་གནས་པར་མཛོད། ཨ་ཨོཾ་ཧཱུཾ། ཨཱ་ཨ་དཀར་སལེ་འོད་ཨ་ཡཾ་ཨཱོྃ་
འདུ། དབུ་རྒྱན་ཐོད་རྡིང་རིན་ཆེན་འོད་དུ་འབར། སྒྲ་རྒྱལ་སྙན་ལ་གསེར་གཡུའི་ལུ་
གུ་རྒྱུད། རིན་ཆེན་མགུལ་ཆུ་དོ་ཤལ་སེ་མོ་དོ། །གར་སྟབས་དཔུང་རྒྱན་གསེར་ཤེལ་ཉི་
ཟླའི་འོད། ཕྱག་གདུབ་ཞབས་གདུབ་རིན་ཆེན་ཆུན་པོ་རིས། གཞའ་ཚོན་སྟོད་གཡོག་
སྨད་ཤམ་གུར་ཡོལ་ཅན། རྣམ་པ་གསལ་བྱེད་སྐྱེ་འགྲོ་དགྱེས་པའི་རྒྱན། གཟི་བྱིན་འོད་
ཟེར་འཛུམ་པའི་མདངས་དང་ལྡན། ཡོན་ཏན་གནས་དག་སྟོང་གསུམ་ཁ་ལོ་བསྒྱུར།
སལེ་འོད་དེ་ངང་ཚུལ་དོན་ལ་དགོངས། ཀུན་དུ་བཟང་པོ་བདེར་གཤེགས་ཡོན་ཏན་
ལྷ། གཤེན་ལྷ་འོད་དཀར་སྐུ་ལ་ཕྱག་འཚལ་བསྟོད། ཁྱེད་ཀྱི་ངོ་མཚར་བདག་ལ
གནས་པ་མཛོད། ཨ་ཨོཾ་ཧཱུཾ། ཨཱ་ཨ་དཀར་སལེ་འོད་ཨ་ཡཾ་ཨཱོྃ་འདུ། ཞབས་བཞི་མཉམ་
བཞག་སྐྱེ་རྒས་ན་འཆི་གནོན། སེང་གེ་གླང་ཆེན་རྟ་འབྲུག་ཁྱུང་ལ་བརྗིད། གདུལ་
51

གསུང་རབ་སྒོ་མཛོད་རིན་པོ་ཆེའི་གླེགས་བམ། 146
དཀའ་བཏུལ་ནས་མཚན་མ་རང་སར་གྲོལ། བརྩེ་བའི་ཐུགས་རྗེ་བྱམས་པའི་སྟོབས་
མཆོག་གིས། སྐྱེ་འགྲོ་སེམས་ཅན་སྟོང་མཐའ་མེད་པར་འཚོ། གཞན་དོན་མཐར་ཕྱིན་
བདག་དོན་ལྷུན་གྱིས་གྲུབ། སལེ་མ་ལེ་ངང་ཚུལ་དོན་ལ་དགོངས། ཀུན་དུ་བཟང་པོ་
བདེར་གཤེགས་འཕྲིན་ལས་ལྷ། གཤེན་ལྷ་འོད་དཀར་སྐུ་ལ་ཕྱག་འཚལ་བསྟོད། ཁྱེད་
ཀྱི་མཛད་སྤྱོད་བདག་ལ་གནས་པར་མཛོད། ཨ་ཨཱོྃ་ཧཱུཾ། ཨཱ་ཨ་དཀར་སལེ་འོད་ཨ་ཡཾ་
ཨོཾ་འདུ། ཐུགས་རྗེ་བྱམས་མ་སྐྱེ་འགྲོ་གསོ་བའི་ཡུམ། ནམ་མཁའི་ལྷ་མོ་གསལ་བྱེད་
གདོས་བྲལ་མ། དབྱིངས་དང་ཡེ་ཤེས་སྐུ་དང་གྲིབ་མའི་ཚུལ། ཐབས་དང་ཤེས་རབ་
འདུ་འབྲལ་མེད་པའི་མཁའ། ས་ལེ་ཁྲི་ལེ་ངང་ཚུལ་དོན་ལ་དགོངས། ཀུན་དུ་བཟང་
པོ་ཡབ་ཡུམ་དབྱེར་མེད་ལྷ། ཐབས་དང་ཤེས་རབ་འདུ་འབྲལ་མེད་ལ་ཕྱག་འཚལ་
ལོ། ཁྱེད་ཀྱི་གདུང་སེམས་བདག་ལ་གནས་པར་མཛོད། ཨ་ཨོཾ་ཧཱུཾ། ཨཱ་ཨ་དཀར་
སལེ་འོད་ཨ་ཡཾ་ཨཱོྃ་འདུ། ཚད་མེད་དྲུག་གི་ཐབས་ཀྱིས་འགྲོ་དྲུག་འདྲེན། ཐུགས་རྗེ་
བྱམས་དགའ་བཏང་སྙོམས་མཁྱེན་བརྩེ་ཅན། སྡུག་བསྔལ་འཁོར་བའི་ནད་གདུང་
ཐམས་ཅད་སྐྱོབས། སལེ་མ་ལེ་ངང་ཚུལ་དོན་ལ་དགོངས། ཀུན་དུ་བཟང་པོ་བདེར་
གཤེགས་ཐབས་ཀྱི་ལྷ། གཤེན་ལྷ་འོད་དཀར་སྐུ་ལ་ཕྱག་འཚལ་བསྟོད། ཁྱེད་ཀྱི་ཐབས་
མཆོག་བདག་ལ་གནས་པར་མཛོད། ཨ་ཨཱོྃ་ཧཱུཾ། ཨཱ་ཨ་དཀར་སལེ་འོད་ཨ་ཡཾ་ཨཱོྃ་འདུ།
དབྱར་དགུན་སྟོན་དཔྱིད་སྲིད་པ་རྒྱལ་མོའི་ཞལ། ནམ་ཟླ་དུས་བཞི་བསྒྱུར་བའི་བཅུད་
འཆང་ཞིང། སྣང་སྲིད་འཁོར་ལོ་ཐབས་དང་ཡིད་ཀྱིས་བསྒྱུར། སལེ་མ་ལེ་ངང་ཚུལ་
དོན་ལ་དགོངས། ཀུན་དུ་བཟང་པོ་དུས་བཞི་གནས་འཛིན་ལྷ། གཤེན་ལྷ་འོད་དཀར་
སྐུ་ལ་ཕྱག་འཚལ་བསྟོད། ཁྱེད་ཀྱི་རང་བཞིན་བདག་ལ་གནས་པར་མཛོད། ཨ་ཨཱོྃ་ཧཱུཾ།
ཨཱ་ཨ་དཀར་སལེ་འོད་ཨ་ཡཾ་ཨོཾ་འདུ། སྨྲར་རོ། །སླིག་ཙོ།
བདག་མེད་མཁྱེན་རྩེ་སྟོབས་དང་ལྡན་པ་ཡི། གཤེན་ལྷ་འོད་དཀར་སྐུ་ལ་ཕྱག་
52

ཨ་གསལ་འཕྲུལ་གྱི་ལྡེ་མིག
འཚལ་ལོ། སྙན་རྒྱུད་ཨ་གསལ་སྒྲོན་མ་ལ། ཉམས་ཀྱི་མན་ངག་ཚིག་བཞི་བསྟན། སྐྱེ་
མེད་ཡི་གེ་ཨ་གསུམ་ནི། གཞི་གནས་ཡི་གེ་འབྲུ་གསུམ་ཡིན། དཀར་དང་སལེ་འོད་
དང་གསུམ། གསལ་བྱེད་ཡི་གེ་འབྲུ་གསུམ་ཡིན། ཡཾ་དང་ཨཱོྃ་དང་འདུ་དང་གསུམ།
སྡུད་བྱེད་ཡི་གེ་འབྲུ་གསུམ་ཡིན། འབྲུ་བརྒྱད་དངོས་གཞི་ཨ་རུ་གཅིག །ཨ་དཀར་
གསལ་བའི་དགུ་འཛབ་ལ། ཨ་དཀར་གསལ་བའི་ཡང་སྙིང་དུ། སྙན་རྒྱུད་ཉམས་ཀྱི་
གདམས་དོན་བཞི། ཨ་དཀར་སེམས་སུ་རྟོགས་པ་ཡི། ལྟ་བ་འདི་ལ་ངོ་སྤྲོད་ཅིག །
བཟླས་པས་བྱིན་རླབས་འབྱུང་བ་ཡི། སྤྱོད་པ་འདི་ལ་དེམས་ཆོས་ཤིག །ཉོན་མོངས་
འཁྲུལ་ཐག་གཅོད་པ་ཡི། སྒོམ་པ་འདི་ལ་གཟེར་ཐོབ་ཅིག །འཁྲུལ་སྒྲིབ་གཏན་ནས་
དག་པ་ཡི། འོད་གསལ་མདངས་ལ་དམར་ཐག་ཆོད། ཚིག་བཞིའི་མན་ངག་དོན་
ཤེས་པས། དོན་གྱི་མན་ངག་རྟོགས་པར་གདབ། དེ་ལ་དང་པོ་ངོ་སྤྲོད་པ། ཨཱ་རིང་ངོ་
བོ་གཡོ་བ་མེད། ཨ་ཐུང་རང་བཞིན་སྐྱེ་བ་མེད། དཀར་བས་རྣམ་པ་འགག་པ་མེད།
སལེ་མཚན་ཉིད་རྩེ་གཉིས་མེད། འོད་ཀྱིས་བློ་རྟོག་སེམས་སུ་གྲོལ། ཨ་ནི་རྣམ་གྲངས་
སྡུད་པའི་ཡུལ། ཡཾ་ནི་ཡེ་ཤེས་སྡུད་པའི་རླུང། ཨཱོྃ་ནི་སྐྱོན་མེད་དག་པའི་སྐུ། འདུ་ནི་
སེམས་ཉིད་ཐིག་ལེ་གཅིག །སྐྱེ་མེད་འགག་མེད་གཉིས་མེད་གསུམ། འདི་གསུམ་ལྟ་
བའི་དྲོད་ཚད་ཡིན། ལྟ་བ་འདི་ལ་ངོ་སྤྲོད་ཅིག །དེ་ནས་བཟླས་པའི་རིམ་པ་ནི། རང་
ཉིད་ཀུན་བཟང་སྐུར་གསལ་བས། སྒྱུ་ལུས་འོད་ཀྱི་འཁོར་ལོར་བསྒྱུར། ཉམས་སོད་སྐུ་
རུ་བྱིན་གྱིས་རློབས། མཁའ་ལ་གཤེན་ལྷའི་སྐུར་གསལ་བའི། གཡུང་དྲུང་པདྨའི་ལྟེ་བ་
ལ། སེམས་ཉིད་གཅིག་མཆོག་ཨ་རུ་གནས། ཆོ་འཕྲུལ་ཐུགས་སུ་བྱིན་གྱིས་རློབས། ཨ་
དཀར་ཁུ་བྱུག་གསུང་གྲགས་པས། གྲགས་པས་ཐམས་ཅད་མ་བསླད་སྒྲ། བསླུ་མེད་
གསུང་དུ་བྱིན་གྱིས་རློབས། སལེ་སང་ངེ་ལྷན་ནེ་གསུམ། སྤྱོད་པ་དག་པའི་དྲོད་ཚད་
ཡིན། སྤྱོད་པ་འདི་ལ་དེམས་ཆོས་ཤིག །སྒོམ་པའི་གཟེར་གསུམ་ཨ་ལ་གདབ། ཨ་
53

གསུང་རབ་སྒོ་མཛོད་རིན་པོ་ཆེའི་གླེགས་བམ། 146
གསུམ་ཨའི་སྟེང་མ་ལ། དཀར་དང་སལེ་གཡས་དང་གཡོན། དཀར་ལ་འཚེར་ཞིང་
འོད་དུ་འཕྲོ། དེ་ཉིད་གསལ་བས་བྱིང་རྨུགས་ཚངས། ཉམས་སུ་རྟོག་མེད་ཨ་གསལ་
འབྱུང་། ཨ་གསུམ་ཨ་ཡི་དབུ་མ་ལ། འོད་དང་ཡཾ་ནི་གཡས་དང་གཡོན། དཀར་ལ
མཐིང་ཁའི་འོད་ཟེར་འཁྱིལ། དེ་ལ་མ་ཡེངས་རྒོད་རྐྱང་དག །ཉམས་སུ་གསལ་བ་
རིས་མེད་འབྱུང། ཨ་གསུམ་ཨ་ཡི་གཞི་མ་ལ། ཨཱོྃ་དང་འདུ་གཉིས་གཡས་དང་གཡོན།
དཀར་ལ་དམར་ཆགས་འོད་ཟེར་འདྲིལ། དེ་ལ་རྟོག་མེད་སྟོང་ཉིད་གསལ། ཉམས་ནི་
བདེ་སྟོང་ཆེན་པོ་འབྱུང། དེ་གསུམ་མདུན་དུ་གསལ་བསྟན་ནས། གཡས་གཡོན་ཡི་
གེ་གཙོ་ལ་འདུས། ཨ་གསུམ་བརྩེགས་པ་སྤྱི་བོར་གསལ། སྟེང་ལ་འོད་ཀྱི་དུ་བ་འཐུལ།
དབུས་ལ་ཟེར་གྱི་མེ་ལྕེ་འབར། གཞི་ལ་ཐིག་ལེ་དཀར་ལ་འཛག །སྒྱུ་ལུས་གྱོང་ཁེངས་
རྣལ་དུ་ཕེབས། བྱིང་རྒོད་མེད་པའི་གསལ་སྟོང་འབྱུང། ཨ་གཉིས་གཞི་ཡི་ཨ་ལ་
ཐིམ། ཨ་ཡཾ་ཐིག་ལེ་འོད་དུ་འདྲིལ། སྤྱི་གཙུག་སྲོག་རྩ་གསང་བའི་བར། འཁོར་ལོ་
དྲུག་གི་རྩ་སྡོང་ལ། སྤར་གནན་བསྐྱིལ་བའི་རིམ་པ་བྱ། དགའ་བདེ་སྟོང་གསལ་ཞེན་
མེད་འབྱུང། སལེ་ལྷན་ནེ་མ་ལེ་གསུམ། འདི་གསུམ་སྒོམ་པའི་དྲོད་ཚད་ཡིན། དེ་ལ་
སྒོམ་མེད་ཡེངས་པ་མེད། ༼སྒོམ་༽ཡེངས་མེད་ངང་ལ་ཅོག་གིས་བཞག །དམར་ཐག་
གཅད་པའི་རིམ་པ་ནི། སྟོང་གསུམ་བཙོན་རར་ཁམས་གསུམ་བཅིངས། དོན་ལ་ལས་
དང་སྡུག་བསྔལ་སྤྱོད། སྡུག་བསྔལ་རྩ་བ་མ་རྙེད་སྟོང། མ་རྙེད་ཞེན་པ་རང་ལོག་
ནས། ཉོན་མོངས་སྒྲིབ་པ་དག་གྲོལ་བའི། སངས་རྒྱས་ཡེ་ནས་རང་ལ་གནས། དེ་ལ་
ཐོས་བསམ་བསྒོམ་གསུམ་ཅི། བདེ་སྟོང་གི་ཡེ་ཤེས་ཟང་ཐལ་ལ། གོལ་ས་དང་བར་དོ་
མེད་པའི་ཨ། སལེ་སང་ངེ་ཡེ་རེ་གསུམ། འདི་གསུམ་འབྲས་བུའི་དྲོད་ཚད་ཡིན། ཉི་
མ་འོད་དང་ཟེར་བཞིན་དུ། དུས་གསུམ་གཅིག་གི་ངང་དུ་ཆུབ། ཐམས་ཅད་སེམས་
ལ་དམར་ཐག་གཅད། དེ་ལ་འདི་ཞེས་གཟའ་གཏད་མེད། སྨར་རོ། །ཨུ་ཡ། སྙན་
54

ཨ་གསལ་འཕྲུལ་གྱི་ལྡེ་མིག
རྒྱུད་ཨ་གསལ་འཕྲུལ་གྱི་སྒྲོན་མ་ཞེས་བྱ་བ་རྫོགས་སོ། །སླིག་ཙོ། སྙན་རྒྱུད་ཁྱད་པར་
དོན་གྱི་འབྲས་བུ་འབྱུང་བ་འདི། ཀུན་བཟང་ཐུགས་ཀྱི་ཡང་བཅུད། ཁོད་སྤུངས་དྲན་
པས་ཕྱི་རབས་དོན་དུ་ཡི་གེར་བཀོད་དེ། རྒྱ་དང་བཅས་ཏེ་སྦས། སྙན་རྒྱུད་སེམས་ཀྱི་
ལྡེ་མིག་གིས་དོན་གྱི་ཁོག་དབུབ། སྙན་རྒྱུད་འཕྲུལ་འཁོར་མེ་ལོང་གིས་དོན་གྱི་གབ་
གསལ། ཨ་གསལ་སྒྲོན་མེའི་དོན་བསྡུས་པའོ། །ཞེས་གསུངས་ཏེ་ཕྱི་རབས་དོན་དུ་
ཟང་ཟང་དབུ་རྩེར་ཡི་གེ་བཏབ་ནས། གྷི་ཧང་གུར་གུམ་སེར་རྩི་བྱུགས། མི་རུལ་རྩིའི་
གསལ་བྱེད་བཏབ། ཕྱི་རབས་བརྡོལ་བའི་སྨོན་ལམ་བཏབ། ཡུམ་སྲས་ལྔ་ལ་བཅོལ་
གཏད་བྱས། མེ་ཆུ་རླུང་གིས་མི་འཚལ་བས། སྐལ